શાહીબાગ પોલીસ તેમજ સુરક્ષા એજન્સીઓએ હર્ષને શોધવા માટે ચક્રો ગતિમાન કર્યાં હતાં ત્યારે વિશાલ અને તેના પરિવારે પણ હર્ષની શોધખોળ કરી હતી. દરમિયાનમાં તે જ દિવસે મોડી રાતે દસ વાગ્યાની આસપાસ વિશાલના મોબાઇલ પર મુંબઇથી પરવીનનો ફોન આવ્યો હતો. પરવીને વિશાલને જણાવ્યું હતું કે તેને સેટેલાઇટ ફોનથી ખબર પડી છે કે હર્ષ કાલુપુર રેલવે સ્ટેશન પર પ્લેટફોર્મ નંબર-૧ પર બેઠો છે. પરવીનની વાત પર શંકા જતાં વિશાલ અને તેનો ભાઇ રેલવે સ્ટેશન પર જોવા માટે ગયા હતા ત્યારે હર્ષ એક મહિલા કોન્સ્ટેબલ સાથે બેઠો હતો. હર્ષ મળી આવતાં વિશાલ તેમજ પોલીસે રાહતનો શ્વાસ લીધો હતો. પોલીસસૂત્રોના જણાવ્યા અનુસાર હર્ષનું અપહરણ કરવા પાછળ તેની માતા પરવીનનો હાથ લાગી રહ્યો છે.